recursal/SuperWikiNEXT-32B huggingface dataset:
Gramofondisko produktita de la Unio en la 1920-aj jaroj, kun ario el opero *Rigoletto*, de Verdi.
 

|  |  |
| --- | --- |
|  Kopirajto | Ĉi tiu artikolo baziĝas (parte aŭ tute) sur artikolo el la **Enciklopedio de Esperanto**.

---

La originala teksto kontroleblas en interreta arkivo de la fonto. |

**KEU**, Komercista Esperanto-Unio, fondita en oktobro 1922 sub la nomo Esperanta Komercista Grupo de Walter Ranft, bankoficisto en Dresdeno. Ĝia celo estis enkonduko de Esperanto en komercon kaj industrion per la apliko praktika de Esperanto en la komercado mem. La unua tasko estis, proponi la servojn de KEU al la Esperantistoj, por havi interesatojn por plej diversaj varoj. Post kiam tio estis sukcese farita, oni sin turnis al fabrikoj transdoninta la ofertpetojn kaj mendojn skribitajn en Esperanto. Konvinkite per tiaj praktikaj sugestoj, multaj firmoj ekuzadis Esperanton en la korespondado, aperigis diversajn reklamilojn, mendis anoncon en la ofert-bulteno de KEU "La Komerco", (aperanta 3-4 foje jare inter 1929 kaj 1936). KEU facis propagandon precipe por germanaj varoj. Adreso: Dresden-Radebeul, Friedrich-August-Str. 4.

Eksteraj ligiloj
----------------

* Titolpaĝo de eldono de "La komerco Arkivigite je 2015-11-04 per la retarkivo Wayback Machine" de 1936 (kun klariga teksto en la germana)

* Sono el la gramofondisko produktita de KEU
**Komedio** estad ĝenro de filmoj en kiu la ĉefa emfazo estas al humoro. Tiuj filmoj estas desegnitaj por ke la publiko ridu pere de amuzo, distro kaj plej ofte per troigo de karakteroj cele al la humora efiko. Filmoj en tiu tradicia stilo finas per feliĉa fino (el kio la nigra komedio estas escepto). Unu el la plej antikvaj ĝenroj en kino, nome kelkaj el la plej fruaj mutaj filmoj estis komedioj, ĉar la alvida komedio ofte dependas fakte el vidaj rimedoj, sed postulo de sono. Kiam la sonkino ekhegemonis dum la 1920-aj jaroj, la komediaj filmoj iel ŝanĝiĝis, ĉar la rido tiam rezultis el burleskaj situacioj sed ankaŭ el dialogo.

Komedio, kompare kun aliaj filmaj ĝenroj, metas multe pli grandan fokuson al individuaj steluloj, kaj multaj iamaj komikistoj kaj teatraj aktoroj transiris al la kinindustrio pro sia populareco. Kvankam multaj komediaj filmoj estas malpezaj historioj sen alia intenco krom la amuzigo, aliaj enhavas politikajn aŭ sociajn enhavojn (kiaj *The King of Comedy* kaj *Wag the Dog*).

Multaj aktoroj kaj reĝisoroj el la moderna kinarto specialiĝis en komediaj filmoj, kiel Charles Chaplin, Jerry Lewis, Woody Allen, Monty Python kaj multaj aliaj.

Komediaj filmoj
---------------

* *Pennies from Heaven* (1936)
* *Monsieur Verdoux* (1947)
* *Love Happy* (1949)
* *Arroz con leche* (1950)
* *Azahares para tu boda* (1950)
* *An American in Paris* (1951)
* *Monkey Business* (1952)
* *Singin' in the Rain* (1952)
* *How to Marry a Millionaire* (1953)
* *The Seven Year Itch* (1955)
* *Bus Stop* (1956)
* *Some Like It Hot* (1959)
* *The Apartment* (1960)
* *My Fair Lady* (1964)
* *American Graffiti* (1973)
* *Annie Hall* (1977)
* *Forrest Gump* (1994)
* *Shanghai Knights* (2003)

Vidu ankaŭ
----------

* Komedio

Notoj
-----

1. ↑  "Comedy Films". Filmsite.org. Alirita la 5an de Septembro 2018.

Bibliografio
------------

* Thomas W. Bohn kaj Richard L. Stromgren, Light and Shadows: A History of Motion Pictures, 1975, Mayfield Publishing.
* Horton, Andrew S. (1991). Comedy/Cinema/Theory. University of California Press. ISBN 978-0-520-07040-0.
* King, Geoff (2002). Film Comedy. Wallflower Press. ISBN 978-1-903364-36-9.
* Rickman, Gregg (2004). The Film Comedy Reader. Limelight Editions. ISBN 978-0-87910-295-1.
* Weitz, Eric (2009). The Cambridge Introduction to Comedy. Cambridge University Press. ISBN 978-0-521-83260-1.

* Kategorio Komedia filmo en la Vikimedia Komunejo (Multrimedaj datumoj)
**Komilla,** ankaŭ literumita Kumilla, (bengale কুমিল্লা) estas universitata urbego en Bangladeŝo, en Ĉitagongo (regiono), en distrikto Komilla.

Aerfoto pri Komilla
Mapo pri Bangladeŝo, kie estas videbla Comilla oriente-meze
Vojo en Komilla

Bazaj informoj
--------------

* Loĝantaro: 407,901 (en 2011)
* Areo: 51 km²
* Supermara alteco: 72 m
* Horzono: UTC + 6
* Telefonkodo: 081
* Poŝtkodoj: 3500-3583
* 23° 27′ 00″ N 91° 12′ 00″ O﻿ / ﻿23.45000 °N, 91.20000 °O﻿ / 23.45000; 91.20000 (mapo)

Geografio
---------

Komilla situas en mezorienta parto de la lando sur ebenaĵo laŭ rivero. Dako troviĝas 87,5 km, Ĉitagongo 137,5 km. Landlimo de Barato estas proksime.

Monumento en Komilla
Domoj en Komilla

Historio
--------

En la antikvaj tempoj kaj dum la mezepoko pluraj ŝtatoj, princlandoj dominadis en tiu loko. Ĝi venis sub dominado de Brita Orienthinda Kompanio en 1765. Komunumo estis deklarita en 1864, municipo en 1890. La kolegio ekfunkciis jam en 1899. Dum la 2-a mondmilito la urbo estis grava bazo de la brita armeo.

Ekonomio
--------

En Komilla oni prilaboras agrikulturajn produktojn (kotonoj, bambuoj, lignoj).

Trafiko
-------

Aŭtovojo kaj fervojo Dako-Ĉitagongo tuŝas Komilla-n. En la urbego precipe elektraj tricikloj kuras.

Klimato
-------

Komilla havas tropikan klimaton kun influo de musono. Jare pluvas averaĝe po 2295 mm. En ĉiuj monatoj pluvas. Inter aprilo-oktobro daŭras la pluvsezono. La averaĝa jara temperaturo varias inter 20-30 °C.

Universitato en Komilla
Urbodomo de Komilla

Vidindaĵoj
----------

* muzeo pri arkeologiaj trovaĵoj
* urbodomo
* moskeoj
* bestoĝardeno
* milita tombejo

Ĝemelurboj
----------

* Bangladeŝo Silheto, Bangladeŝo
* Bangladeŝo Brahmanbaria, Bangladeŝo

Fontoj
------

* WikiTrans
*
מיתוסיםBildkunmetitaĵo de diversaj mitoj laŭ kultura stilo
La **kompara mitologio** estas la studo kompara de mitoj devenaj de diversaj kulturoj, kiel klopodo identigi komunajn temojn kaj karakterojn.​ La kompara mitologio estis uzata cele al diversaj akademiaj intencoj. Por ekzemplo, la esploristoj uzis la rilatojn inter diversaj mitoj por sekvi la disvolvigon de la religioj kaj kulturoj, por proponi komunajn originojn al la mitoj de diversaj kulturoj kaj por subteni diversajn psikologiajn teoriojn.

Vidu ankaŭ: Historio de religioj kaj Scienco de religio.

Estas diversaj fokusoj de la kompara mitologio, nome per lingvoscienco, per strukturismo (Vladimir Propp kaj Claude Lévi-Strauss, per psikologio (Edipa konflikto ktp. La kompara mitologio malkovris kelkajn paralelismojn inter la mitoj de diversaj kulturoj, inklude kelkajn temojn ripetitajn kaj elementojn de intrigo tre etendajn. Menciindas kelkaj ekzemploj, inter kiuj la tutmonda diluvo, la dioj kiuj mortas por revivi por fekundeco kaj rikoltoj, la mitoj pri nasko de herooj, la akso de la mondo, la titanomakio, la neaganta dio, la fondomito ktp.

Notoj
-----

1. ↑   Littleton (1973) p. 32.

Bibliografio
------------

* ELIADE, Mircea (1959). Cosmos and history; the myth of the eternal return. Nueva York: Harper. OCLC 375325.
* FRANKFORT, Henri (1958). «The Dying God». Journal of the Warburg and Courtauld Institutes 21 (3–4): 141-51.
* GRAVES, Robert (1952). «Jungian Mythology». The Hudson Review 5 (2): 245-57.
* LITTLETON, C. Scott (1973). The new comparative mythology: an anthropological assessment of the theories of Georges Dumézil (ed. revisada). Berkeley: University of California Press. ISBN 9780520024045.
* PROPP, Vladímir (1958). Morphology of the folktale. Filadelfia: American Folklore Society. OCLC 236081267.


|  |  |
| --- | --- |
| Bibliotekoj | * PeEnEo: 738554
* NKC: ph126010
 |
La **ministro pri familioj kaj aferoj de konsumantoj** de Danio (dane *Minister for Familie- og Forbrugeranliggender*) estis politika posteno en la Registaro de Danio kreita en aŭgusto 2004. La ĉefa celo de la ministerio estis protekti la interesojn de familioj en vasta senco. La ministro estis gvidanto de samnoma ministerio pri familioj kaj aferoj de konsumantoj. 

La ministerio ĉefe kovris la temojn de protekto de konsumantoj, sekureco de nutraĵoj kaj temoj de infanoj, junuloj kaj familioj kiel protekto de infanaj rajtoj, helpo al infanoj kaj junuloj, adoptoj, juro de nuptoj kaj divorcoj. Ĝi organiziĝis laŭ ĉefa departemento de 60 dungitoj, tri subdepartementoj kaj esplora institucio; sume la ministerio havis 3000 dungitojn. 

La 13-an de decembro 2006 la Konservativa Popola Partio (*Det Konservative Folkeparti*) anoncis ne plu havi fidon pri la ministro *Lars Barfoed*. La ministro demisiis la sekvan tagon, kaj la 15-an de decembro 2006 *Carina Christensen* estis nomumita lia posteulino.

Post la parlamenta baloto de 2007, la ministerio estis nuligita la 23-an de novembro 2007, kaj la respondecoj estis integrigitaj en novan Ministerion pri Sociala Zorgo de Danio.

Listo de la ministroj pri familioj kaj aferoj de konsumantoj
------------------------------------------------------------

| **#** | **nomo**  | **oficis ekde** | **ĝis** |  **partio** |
| --- | --- | --- | --- | --- |
| 1 | Henriette Kjær | 2-a de aŭgusto 2004 | 18-a de februaro 2005 | Det Konservative Folkeparti |
| 2 | Lars Barfoed | 18-a de februaro 2005 | 14-a de decembro 2006 | Det Konservative Folkeparti |
| 3 | Carina Christensen | 15-a de decembro 2006 | 23-a de novembro 2007- ministerio nuligita | Det Konservative Folkeparti |
Kolĉapo
Enmeto de kolĉapo
**Kolĉapo** estas kontraŭkoncipilo barila.

Eco
---

Kolĉapo similas al ĉapo. Ĝi estas metita funde de la uterkolo por malhelpi la trapason de spermatozooj neniigante ilin. La plej disvastigita kolĉapo nomiĝas *Ovès* kaj estas vendata ekde la jaro 1998.

Uzo
---

Antaŭ tuŝi la kolĉapon, ĉu por meti aŭ por forpreni ĝin, gravas manlavado por ne enmeti bakteriojn en la vaginon.

La kolĉapo devas esti metita sufiĉe frue antaŭ la amoro kaj la uzo de spermoneniigilo estas konsilegita. La kolĉapo restu almenaŭ ok horojn post la lasta ejakulado kaj maksimume dudek kvar horojn post la amoro en la vagino.

Kolĉapoj kiel kondomoj estas el latekso, oni do ne uzu oleajn produktojn. Vaginaj lubrikaĵoj plirapidigos detruon de la kolĉapo kaj pligrandigas la riskon de rompo de la ĉapo.

Post purigado per sapa akvo, oni povas reuzi la ĉapon. Konsilindas ŝanĝi ĝin post du jaroj.

Avantaĝoj kaj malavantaĝoj
--------------------------

Kolĉapon oni ofte kombinas al diafragmo, kiu estas alia barila kontraŭkoncipilo.
Sed la kolĉapo estas pli facile enmetebla ol la diafragmo. La kolĉapon oni povas forpreni malpli frue ol la diafragmon (ĝis 72 horojn kontraŭ 24).

Sed ĝi malpli bone efikas ol la diafragmo, observeblas 10 ĝis 20 % da malsukcesoj.

Same kiel diafragmo, la kolĉapo ne protektas kontraŭ veneraj malsanoj. Tiucele la kondomo estas la plej efika ilo.

Notoj kaj referencoj
--------------------

1. ↑   Choisir sa Contraception - INPES. Arkivita el la originalo je 2007-10-13. Alirita 2008-04-09.

Bibliografio
------------

* *Contraception*, de David Serfaty et Coll. (Paris, Masson, 2°édition, 2002).
* *La Contraception en 10 leçons*, de David Elia (Minerva, Genève, 1998).
* *Contraceptions, Mode d'emploi*, de Martin Winckler (Au Diable Vauvert, 2°édition, 2003).

Vidu ankaŭ
----------

* Kontraŭkoncipo
* Kontraŭkoncipilo

* Kategorio Kolĉapo en la Vikimedia Komunejo (Multrimedaj datumoj)
**Dmitrij Aleksejeviĉ Gluĥovskij** (ruse *Дмитрий Алексеевич Глуховский*) naskiĝis la  12-an de junio 1979(nun 1979-06-12), estas rusa sciencfikcia aŭtoro famiĝinta pro sia romano *Metroo 2033* (ruse *Метро 2033*).

Biografio
---------

Gluĥovskij naskiĝis kaj trapasis sian infanaĝon en Moskvo. 17-jaraĝa, li foriris en Israelon por studi ĵurnalismon kaj internaciajn rilatojn dum 4 jaroj, lernante la hebrean. Li poste laboris por la televidkanaloj Russia Today, Euronews, Sky News kaj Deutsche Welle.

La rakonton de *Metroo 2033* li ekimagis kiel novelon kiam 18-jaraĝa, kaj poste publikigis ĝin senpage ĉe sia retejo en 2002. Ĝi estas malutopio kies temo estas supervivado en la moskva metroo post monda nuklea milito. Printita libro eldoniĝis en 2005 kaj estis tutmonda komerca sukceso. La verko kaj ties sekvaĵoj, inkluzive de videoludoj, iĝis franĉizo. 

En 2021, Gluĥovskij publike subtenis la arestitan rusan opozician aktivulon Aleksej Navalnij kaj postulis lian liberigon en reta video. En la komenco de la rusia invado de Ukrainio, Gluĥovskij montris subtenon al Ukrainio, inkluzive de publika deklaro elsendita ĉe Arte. La 7-an de junio 2022, li rivelis ke li estis envicigita en la rusian federacian arestendulan liston; li skribis sur sia Telegram-kanalo ke li estis akuzita je misfamigado de la Rusiaj Armitaj Fortoj kaj akuzo al Putin pri respondeco pri la milito, pro afiŝo kiun li faris ĉe Instagram. En oktobro, Gluĥovskij estis aldonita al la listo de eksterlandaj agentoj fare de la justicministerio. Post kiam Moskva distrikta tribunalo ordonis la areston de Gluĥovskij forestante, li alfrontis ĝis 10 aŭ 15 jarojn en malliberejo. La forestanteca aresto estis plenumita la 13-an de majo 2023. La 7-an de aŭgusto, Gluĥovskij estis kondamnata kontumace al 8-jara mallibereca puno.

Referencoj
----------


|  |  |
| --- | --- |
| Bibliotekoj | * PeEnEo: 832345
* GND: 136623530
* LCCN: no2007136133
* VIAF: 29325308
* ISNI: 0000 0001 1933 2484
* LIBRIS: 328733
* SUDOC: 126862370
* BNF: 16511672t
* MBA: bafa8433-21be-4567-b97e-8a9ff006458b
* NLA: 52786414
* NDL: 01221660
* BIBSYS: 8057854
* NKC: xx0116739
 |
Kolut situas en la mapo en la verda munucipo
Preĝejo de Kolut
**Kolut,** serbe **Колут,** hungare **Küllőd,** germane **Kolluth** estas vilaĝo en Serbio, en aŭtonomio Vojvodino, en distrikto **Okcidenta** Baĉka, en municipo de Sombor.

Bazaj informoj
--------------

* Areo:  km
* Supermara alteco: 83-99 m
* Loĝantaro: 1710
* Poŝtkodo: 25274
* Telefonprefikso: 25
* Aŭtokodo: SO

Situo
-----

Kolut situas sur ebenaĵo, laŭ ĉefvojo Budapeŝto-Sombor.

Historio
--------

La unua mencio devenis el 1261 en formo *Kollut*. Antaŭ la turkoj estis tie abatejo kaj eta fortikaĵo. Ĝis fine de la 1-a mondmilito la vilaĝo apartenis al Hungario, al Bács-Bodrog, poste al Reĝlando de serboj, kroatoj kaj slovenoj, depost 1928 al Jugoslavio. En 1925 brikofarejo ekfunkciis. En 1941 la hungara armeo okupis la regionon kaj ĝis 1944 tio estis parto de Hungario. En 2002 loĝis en Kolut 1710 da homoj, (serboj 1359 (80 %), jugoslavianoj 133 (8 %), kroatoj 128 (8 %), hungaroj 28 (2 %) kaj aliaj).

Famuloj
-------

En la iama Küllőd naskiĝis hungara muzika instruisto Lőrinc Kesztler.

Trilanda punkto Hercegszántó-Kolut-Batina
-----------------------------------------

Ĝis Traktato de Trianon la punkto troviĝis en interna parto de Hungara reĝlando, poste nova limo de Reĝlando de serboj, kroatoj kaj slovenoj aperis. Pro sendependiĝo de Kroatio alvenis la tria limo ĉe la Danubo. La tri komunumoj situas for de la simbola punkto.

Vidindaĵoj
----------

* katolika preĝejo
* fiŝlago

* Kategorio Kolut en la Vikimedia Komunejo (Multrimedaj datumoj)
Koko de bredaro kun verda diareo.
**Kokoĥolero** estas nomata ankaŭ **birdoĥolero**, **birda pasteŭrelozo**, **birda hemoragia septicemio**. 

Ĝi estas la plej komuna pasteŭrelozo de kortobirdoj. Ĉar la kaŭza agento estas *Pasteurella multocida*, oni konsideras ĝin kiel zoonozo.

Plenkreskaj birdoj kaj maljunaj kokoj estas pli malsaneblaj. Ĉe gepatraj aroj, virkokoj estas pli malsaneblaj ol kokinoj. 

Krom kokoj, tiu malsano koncernas ankaŭ al meleagroj, anasoj, anseroj, rabobirdoj, kaj kanarioj. Meleagroj estas partikulare suferantaj, kun mortindico gama ĝis 65 %. 

La agnosko de tiu patologia kondiĉo estas de pliiĝanta gravo por diferencaj diagnozoj kun birda gripo.

Notoj
-----

1. ↑  K.R. Rhoades and R.B. Rimler, Avian pasteurellosis, en "Diseases of poultry", eld. de M.S. Hofstad, eldonejo de la Iovaa Ŝtata Universitato, Ames, Iovao, Usono ISBN 0-8138-0430-2, p. 141.
2. ↑  Hassan Iraqui, Observation on an outbreak of fowl cholera in a parental broiler flock, Azru, Maroko, Oktobro 2007, nepublikita informo.
3. ↑  Alberts kaj Graham (1948), citata en "Diseases of poultry", op. cit.

Eksteraj ligiloj
----------------

* Kategorio Kokoĥolero en la Vikimedia Komunejo (Multrimedaj datumoj)

* The Attenuation of the Causal Agent of Fowl Cholera Arkivigite je 2011-08-16 per la retarkivo Wayback Machine, de Louis Pasteur, 1880
* Kokoĥolero ĉe *Merck Veterinary Manual*
**Komlóska** [komlOŝka] estas malgranda vilaĝo en Hungario, en regiono **Norda Hungario**, en departemento Borsod-Abaúj-Zemplén, en subregiono de Sárospatak.

Fortikaĵo nomata Solymos

Bazaj informoj
--------------

* Areo: 30  km²
* Alto super marnivelo: 231 m
* Koordinatoj de Tutmonda loktrova sistemo: 48.3387/21.4645
* Loĝantaro: 320
* Poŝtkodo: 3937
* Telefonprefikso: 47

Situo
-----

Komlóska situas sub monto 546 m-ojn alta en valo de rojo, fine de sakovojo. Sárospatak troviĝas 10, Miskolc 80 km-ojn.

Historio
--------

La unua mencio pri fortikaĵo nomata Solymos [ŝojmoŝ] devenis el 1338, pri komunumo *"Komlós"* el 1395. Poste la fortikaĵo neniam aperis en la historio, - ŝajnas - neniam finkonstruiĝis. La vilaĝo estas grava centro de la rutenoj. Vilaĝservo estas poŝto.

Vidindaĵoj
----------

* grekokatolika preĝejo omaĝe al Ĉieliro de Nia Sinjoro de 1820
* ruino de fortikaĵo

Fontoj
------

* hungara kaj germana Vikipedioj
* Földrajzi Világatlasz, Budapest, 1992
* 
* 
* 

* Kategorio Komlóska en la Vikimedia Komunejo (Multrimedaj datumoj)
Kolonio sur la mapo
Panoramo de Kolonio
**Kolonio,** origine **Kolonia** estas iama ĉefurbo kaj plej granda kaj grava urbo de Federacio de Mikronezio.

* Loĝantaro: 6600 en 1994
* koordinatoj: 06° 57′ N 158° 12′ O﻿ / ﻿6.950 °N, 158.200 °O﻿ / 6.950; 158.200 (mapo)Koordinatoj: 06° 57′ N 158° 12′ O﻿ / ﻿6.950 °N, 158.200 °O﻿ / 6.950; 158.200 (mapo)﻿

Situo
-----

Kolonio troviĝas sur insulo Pohnpei sur la marobordo. La nova ĉefurbo Palikiro situas same tiel sur la marbordo 5 km-ojn.

Historio
--------

En 1887 la nove fondita urbeto iĝis administra centro de la hispanoj. Ili konstruis ankaŭ fortikaĵon. En 1899 la germanoj, en 1914 la japanoj okupis Kolonion, kiu en 1978 pro sendependiĝo estis ĉefurbo ĝis 1989. En 1905 ventego, dum la 2-a mondmilito la bombardadoj detruis la komunumon. Nuntempe grandvendejo, vendejoj, lernejoj, hoteloj kaj flughaveno funkcias en Kolonio.

Fontoj
------

* itala, angla kaj hispana Vikipedioj

Preĝejo de Kolonio

* Kategorio Kolonio (Mikronezio) en la Vikimedia Komunejo (Multrimedaj datumoj)
Ekzemplo de komputilanimacio kiu estas produktita pere de la tekniko de "movokapto".
**Komputilanimacio** estas la procezo uzata por generi animaciajn bildojn pere de komputilo. La pli ĝenerala termino Komputil-generita bildaro (KGB) enhavas kaj movajn kaj senmovajn scenojn, dum la komputila animacio aludas *nur* al la movantaj bildoj. Moderna komputilanimacio kutime uzas tridimensian komputilgrafikon, kvankam la dudimensia komputila grafiko estas ankoraŭ uzata por stilistiko, malalta larĝa bendo kaj rapida realtempa renderado. Foje la celo de la animacio estas la komputilo mem, sed foje ankaŭ la filmo.

La komputilanimacio estas esence cifereca sukcedanto de la teknikoj de haltomovo uzitaj en tradicia animacio kun tridimensiaj modeloj kaj bildalbilda animacio de dudimensia bildaro. Komputil-generitaj animaciaĵoj estas pli facile kontroleblaj ol aliaj pli fizikbazitaj procezoj, konstruante miniaturojn por filmaj efikoj aŭ aldonante kromaktorojn por scenoj de homamasoj, kaj ĉar tio ebligas la kreadon de bildoj kiuj ne estus eblaj uzante alian teknologion. Ĝi ebligas ankaŭ al unusola grafikartisto produkti tian enhavon sen la uzado de aktoroj, multekostaj scenaroj, aŭ rekvizitoj. Por krei la iluzion de movo, unu bildo estas montrita en la komputila ekrano kaj ripete anstataŭata pere de nova bildo kiu estas simila al ĝi, sed iom antaŭenigita en tempo (kutime je proprcio de 24 aŭ 30 bildoj/sekundo). Tiu tekniko estas identa al kiel la iluzio de movo estas atingita pere de televizio kaj filmoj.

Bibliografio
------------

* Beane, Andy (2012). 3D Animation Essentials. Indianapolis, Indiana: John Wiley & Sons. ISBN 978-1-118-14748-1.
* Kuperberg, Marcia (2002). A Guide to Computer Animation: For TV, Games, Multimedia and Web. Focal Press. ISBN 0-240-51671-0.
* Magnenat Thalmann, Nadia; Thalmann, Daniel (2004). Handbook of Virtual Humans. Wiley Publishing. ISBN 0-470-02316-3.
* Masson, Terrence (1999). CG 101: A Computer Graphics Industry Reference. Digital Fauxtography Inc. ISBN 0-7357-0046-X.
* Paiva, Ana; Prada, Rui; Picard, Rosalind W. (2007). "Facial Expression Synthesis using PAD Emotional Parameters for a Chinese Expressive Avatar". Affective computing and intelligent interaction. Springer Science+Business Media. ISBN 3-540-74888-1.
* Parent, Rick (2012). Computer Animation: Algorithms and Techniques. Ohio: Elsevier. ISBN 978-0-12-415842-9.
* Pereira, Fernando C. N.; Ebrahimi, Touradj (2002). The MPEG-4 Book. New Jersey: IMSC Press. ISBN 0-13-061621-4.
* Parke, Frederic I.; Waters, Keith (2008). Computer Facial Animation (2nd ed.). Massachusetts: A.K. Peters, Ltd. ISBN 1-56881-448-8.
* Sito, Tom (2013). Moving Innovation: A History of Computer Animation. Massachusetts: MIT Press. ISBN 978-0-262-01909-5.

Eksteraj ligiloj
----------------

* Kategorio Komputilanimacio en la Vikimedia Komunejo (Multrimedaj datumoj)

* CGI Animation UK Arkivigite je 2017-04-22 per la retarkivo Wayback Machine
**Kastelo Czuba–Durozier** [cuba-duroziE] estas romantikisma historia monumento en Budapeŝto, en distrikto Budafok-Tétény. Ĝi komence estis produktejo de konjako, nun 16 familioj loĝas en la kastelo.

Bildoj pri Kastelo Törley

Turo de la kastelo
Ŝtonaj leonoj gardas la kastelon

Historio
--------

Franca negocisto konstruis la kastelon inter 1884 kaj 1887. En la keloj oni produktis konjakojn, en la ceteraj ĉambroj la administrado okazis, sed ankaŭ la franca familio loĝis tie. En la 1920-aj jaroj la produktado ĉesis, la familio forvendis la kastelon. Dum la frua socialismo en 1950 la ŝtato prenis la domegon. Komence 8, poste 16 apartaj loĝejoj estis interne kreitaj.

Konstruaĵo
----------

La kastelo etendiĝas inter 3 stratoj (aŭ trotuaroj). La plej alta parto estas la turo, kiu estas trietaĝa. La ceteraj partoj havas malpli etaĝojn. La ĉefenirejo estas ornama pordo, kie iam la koĉeroj trafikis. Post la pordo interna korto etendiĝas. Pro la loĝado dum la socialismo preskaŭ ĉiuj internaj (eĉ eksteraj) ornamaĵoj malaperis.

Fontoj
------

* Arkivigite je 2015-06-14 per la retarkivo Wayback Machine hungare
* hungare kun multe da fotoj
* hungare

* Kategorio Kastelo Czuba–Durozier en la Vikimedia Komunejo (Multrimedaj datumoj)
La **Kolombia armeo** estas la armeo tera kaj laŭleĝa, kiu agadas en la Respubliko de Kolombio. Laŭ ties politika konstitucio, la ĉefa celo de la armeo estas la defendo de la suvereneco, la sendependeco, la integreco de la nacia teritorio kaj de la konstitucia ordo.

Ĝi enhavas iom pli ol 240.000 homojn. La supera komandanto estas la prezidento de la Respubliko.

Historio
--------

La antaŭaĵoj de la Nacia Armeo de Kolombio estis je la 1770aj kaj 1780aj jaroj la armeo de komunumanoj de la teroj de la nunaj departementoj Santander kaj Nordo de Santander. Post la kapitulacoj de Zipaquirá en 1781 ĝiaj komandantoj estis perfortitaj, mortpafitaj kaj eĉ iliaj korpoj fortranĉitaj kaj disigitaj ties membroj.

Post la okazintaĵoj de *El Florero de Llorente* de la 20a de julio de 1810, la supera *Junta* ĵus kreita, anoncis la kreadon de la *Batallón Voluntarios de Guardias Nacionales* (Volontula Roto de Naciaj Gvardioj) kunmetita el infanterio kaj kavalerio, sub la regado de la kolonelo Antonio Baraya.

De 1810-1816 la nacio merĝiĝas en kunfrontoj inter federistoj kaj centralistoj, kio estis profitata de la hispana monarkio por entrepreni la rekonkeron de Kolombio, kaj por tio oni sendis tien na Pablo Morillo. Poste okazos la liberiga milito sub la regado de Simón Bolívar, kiu finos per la Batalo de Boyacá la 7an de aŭgusto de 1819, kio certigis la sendependon de la teritorio tiam nomita *Nueva Granada* (Nova Granado) kaj nun Kolombio.

Notoj
-----

1. ↑    "INFORME EJECUTIVO RENDICION DE CUENTAS EJERCITO NACIONAL DE COLOMBIA", paĝo 27.
2. ↑    *Historia Militar del Departamento de Santander ‒ Segunda División ‒ Ejercito Nacional de Colombia*.
3. ↑    *Historia del Ejército Nacional de Colombia ‒ Centro de Estudios Históricos del Ejército*.
**Kompendio** estas konciza kolekto de informaro apartenanta al unu fako de sciaro. Kompendio povas resumi pli grandan verkon. En plej okazoj la fako de sciaro temas pri specifa kampo de homa intereso aŭ koncerno (por ekzemplo: hidrogeologio, logologio, iĥtiologio, fitosociologio aŭ mirmekologio), dum ĝenerala enciklopedio povas esti referencata kiel *kompendio de ĉiu homa sciaro*.

La vorto "kompendio" derivas el la latina vorto "compenso", kiu signifas "kunpezi aŭ ekilibrigi". Dum la 21a jarcento okazis la stariĝo de pli demokratiigitaj, retaj kompendioj en variaj kampoj.

Ekzemploj
---------

Ekzemplo estus la *Kompendio de la Katekismo de la Katolika Eklezio*, konciza libro de 598 demandoj kaj reciprokaj respondoj kiu resumas la instruojn de la katolikaj kredo kaj moralo.

La Biblio estas iel alia ekzemplo de kompendia aro de multaj verkoj de profetoj kaj apostoloj dum longa periodo de tempo, kies libroj estis kunigitaj por formi la librarojn Malnova Testamento kaj Nova Testamento.

Kelkaj konataj literaturaj figuroj verkis siajn proprajn kompendiojn. Ekzemplo estus Alexandre Dumas, aŭtoro de *Les Trois Mousquetaires*, kaj entuziasma manĝemulo. Lia kompendio pri manĝo titolita *Petit Dictionnaire de cuisine* utilas kiel alfabeto por manĝemuloj.

La bestarlibro, populara en la Mezepoko, estas alia ekzemplo de kompendio. Bestarlibroj katalogis animalojn kaj faktojn pri natura historio kaj estis partikulare popularaj en Anglio kaj Francio tra la 12a jarcento.

Vidu ankaŭ
----------

* Antologio
* Diĝesto
* Enciklopedio
* Instrukcilibro
* Monografio
* Traktaĵo

Notoj
-----

1. ↑  *Compendium of the Catechism of the Catholic Church* (USCCB 2005), 200 paĝoj, English hardcover (ISBN 978-1-57455-720-6).
Pariĝanta paro de *Aldabrachelys gigantea* en Sejŝeloj.
**Kolkaŝaj testudoj** (*Cryptodira*, el greka "kaŝita kolo") estas subordo de Testuduloj. Ilia komuna trajto estas kapablo, ilian kapon retiri vertikale en S-formo tra la kirasa aperturo.

La spinaj kaj flankaj procezoj sur iliaj kolaj vertebroj estas forte reduktiĝintaj. Ili pelvo ne estas kunfandita kun la kiraso, sed nur ligita al la ventra kiraso per ligamentoj.

La kolkaŝaj testudoj vivas en ĉiuj mondopartoj escepte de Antarkto, sed en Aŭstralio nur la pork-naza testudo (*Carettochelys insculta*) kaj la specioj de *Chelonioidea*.

La *Cryptodira* disvolviĝis dum la Ĵurasio antaŭ 180 milionoj da jaroj kaj ankoraŭ hodiaŭ estas reprezentataj de dek unu familioj.

Inkluzive de reprezentantoj de fosiliaj kernaj grupoj, la subigo estas pli mallarĝa aŭ pli vasta depende de la aŭtoro, en la unua kazo la tut-grupo nomiĝas *Cryptodiramorpha* aŭ *Pan-Cryptodira* kaj la krongrupo nomiĝas *Cryptodira* kaj en ĉi-lasta kazo la krona grupo, kiu enhavas la lastatempan *Cryptodira*, nomata *Polycryptodira*.

Familioj
--------

* + Sandownidae †
* Chelonioidea
	+ Cheloniidae
	+ Dermochelyidae
	+ Protostegidae †
* Chelydroidea
	+ Chelydridae
* Testudinoidea
	+ Emydidae
	+ Geoemydidae
	+ Platysternidae
	+ Testudinidae
* Kinosternoidea
	+ Dermatemydidae
	+ Kinosternidae
* Trionychoidea
	+ Trionychidae
	+ Carettochelyidae
		- Pork-naza testudo (*Carettochelys insculpta*)

Bildaro
-------

* KelonioKelonio
* Galapaga testudoGalapaga testudo
* SerpentotestudoSerpentotestudo
* Rafetus euphraticus*Rafetus euphraticus*
* Trachemys scripta*Trachemys scripta*

* Kategorio Kolkaŝaj testudoj en la Vikimedia Komunejo (Multrimedaj datumoj)
* Kolkaŝaj testudoj en Vikispecioj (Kolekto pri ĉiuj vivantaj estuloj)

Notoj
-----


|  |  |
| --- | --- |
| Bibliotekoj | * PeEnEo: 718529
 |
Kastelo Denstedt
**Kastelo Denstedt** troviĝas en la komunumo Ilmtal-Weinstraße; tre proksimas Kastelo Kromsdorf.

Historio
--------

Pro la robusteco de la muroj la kastelo ofte ankaŭ nomiĝas "burgo". Kiam ĝi estis konstruita tute malklaras. Kvankam la vilaĝo mem dokumente menciitis unuafoje en 874 oni ne scias kio tiutempe troviĝis sur la tereno de la nuna kastelo (ĉu simpla biendomo, ĉu nenio, ĉu io alia).

El la jaro 1206 estas konata kavalirdinastio kiu eble konstruigis la burgon. Al ili krome apartenis la rajtoj pri administrado pri Denstedt kaj aliaj vilaĝoj. Tamen ili neniam politike tro gravis. En la kuro de la 15-a jarcento ekposedis la tuton certa familio Gans. La Gansoj verŝajne alikonstruigis la kastelon en la nunan formon. Pro financaj kialoj okazis vendo en 1579 al la familio von Thangel. Sed la financaj problemoj kontinuiĝis kaj sekve la posedantoj ofte ŝanĝiĝis (i.a. Karl Friedrich Anton von Conta).

Post la Dua mondmilito la kastelo eksproprietigitis kaj iĝis sidejo de la Ruĝa Armeo. Poste ĝi estis parto de agrikultura kooperativo. En 2001 la intertempe treege kadukiĝinta kastelo aŭkcie venditis kaj restaŭritis. Nuntempe la kastelo gastigas porsanecan klubon.

Eksteraj ligiloj
----------------

* Kategorio Kastelo Denstedt en la Vikimedia Komunejo (Multrimedaj datumoj)

* Informoj pri la burgo
* Restaŭradlaboroj
* Hejmpaĝo de Sportoklubo Denstedt
**Kompleksa hiperpluredro** estas hiperpluredro kiu ekzistas en hermita spaco, kie ĉiu reela dimensio estas akompanita per imaginara dimensio.

La imaginara unuo *i* estas difinita kiel la kvadrata radiko de -1. Kompleksa nombro *a + ib* kuŝas en kompleksa ebeno, kiu povas esti prezentita kiel figuro de Argand. *n*-dimensia hermita spaco enhavas *n* ĉi tiajn kompleksajn ebenojn, ĉiuj du perpendikularaj unu al la alian.

Ekzemple kompleksa plurlatero ekzistas en la ebeno de du reelaj dimensioj *x* kaj *y* kaj du imaginaraj dimensioj *ix* kaj *iy*. Noto ke ĉe plurlateroj, la termino *kompleksa plurlatero* havas ankaŭ la aliajn signifojn.

En la ordinara, aŭ reela, ebeno, oni povas konstrui videblan figuron kiel la *reela konjugita* de iu kompleksa plurlatero. Ankaŭ en ordinara spaco, oni povas konstrui videblan figuron kiel la *reela konjugita* de iu kompleksa pluredro.

Referencoj
----------

* Harold Scott MacDonald Coxeter, *Regulaj Kompleksaj Hiperpluredroj*, Cambridge University Press, 1974.

* Kategorio Kompleksa hiperpluredro en la Vikimedia Komunejo (Multrimedaj datumoj)
**Palaco Esterházy**, ankaŭ nomata **Kastelo Fertőd**, estas okcidenthungara kastelo de la iamaj princoj Esterházy. Ĝi situas proksime de la aŭstra landlimo, kelkajn kilometrojn sudoriente de la Neusiedler See en fekunda ebenaĵo rande de la urbeto Fertőd.

Fertőd
Ĝi apartenas al la plej grandaj kaj plej belaj rokokokasteloj de Hungario kaj estas parto de la Monda heredaĵo de Unesko, kiu samtempe estas enligita en la nacian parkon Fertő-Hanság. Oni atingas ĝin ekde okcidento resp. nordo trans Eisenstadt (Burgenlando) aŭ Sopron (25 km) resp. ekde la aŭstra Seewinkel (Pamhagen 10 km), aŭ ekde oriento trans la hungara distrikurbo Kapuvár (15 km). La ŝatata limlanda biciklovojo ĉirkaŭ la Neusiedlersee preteriras rekte ĉe la kastela parko.

Post kiam komence de la 18-a jarcento princo Michael Esterházy komence starigis ĝin kiel malgrandeta ĉaskastelo, duko Miklós József Esterházy konstruis la nun videblan kastelon. Post vizito de la kastelo de Versailles en 1764 Miklós József Esterházy komisiis la Vienajn kortegajn konstruestojn Ferdinand Mödlhammer kaj Melchior Hefele per la alikonstruo, kiu daŭris 46 jarojn. La majstroj el Kaisersteinbruch ricevis grandajn komisiojn, malmolan *imperiestran ŝtonon* por la ŝtuparejoj ktp. En la hungara ŝtata arkivo oni povas legi ion pri la demando pri liverado de ŝtonoj el Kaisersteinbruch. La princo estis (kaj estas) posedanto de la ŝtonrompejo en St. Margarethen, tamen grandaj liveradoj el Eggenburg, Malsupra Aŭstrio, estas dokumentitaj.

La konstruaĵon oni ankaŭ nomas „hungara Versailles". Ĝi havas similecojn kun Palaco Schönbrunn en Vieno kaj havas similajn centrajn ŝtuparojn al la ĉefa konstruaĵparto. Kiel en Eisenstadt Joseph Haydn – la kortega komponisto de Esterhazy kaj fondinto de la Viena klasikismo – ankaŭ tie pasigis multajn jarojn. En la koncertejo de la palaco li unuafoje prezentis ekz. en 1772 sian Adiaŭan simfonion.

Nuntempe la meza parto de la palaco estas vizitebla kiel muzeo. En flanka alo troviĝas krom faka lernejo pri ĝardenkulturo ankaŭ komercista lernejo, kiu kunlaboras kun la aŭstra komerca akademio Frauenkirchen. En ambaŭ lernejoj instruistoj el ambaŭ landoj instruas dulingve.

* Kategorio Kastelo Esterházy (Fertőd) en la Vikimedia Komunejo (Multrimedaj datumoj)
En kombina matematiko, **kombinaĵo** estas ne ordigita kolekto de unikaj eroj. Por donita *S*, la aro de ĉiuj eblaj unikaj eroj, **kombinaĵo** estas subaro de la eroj de *S*. La ordo de la eroj en kombinaĵo estas ne grava (du listoj kun la samaj eroj en malsamaj ordoj estas konsiderataj kiel esti la sama kombinaĵo). Ankaŭ, la eroj ne povas ripetiĝi en kombinaĵo (ĉiu ero aperas unike iam). *k*-kombinaĵo (aŭ *k*-subaro) estas subaro kun *k* eroj. La kvanto de *k*-kombinaĵoj (ĉiu de amplekso *k*) de aro *S* kun *n* eroj (de amplekso *n*) estas la duterma koeficiento:

{\displaystyle C\_{k}^{n}={n \choose k}={\frac {n!}{k!(n-k)!}}}

Kombinaĵo kun ripetoj
---------------------

Kvanto de **kombinaĵoj kun ripetoj** estas :

{\displaystyle {{(n+k-1)!} \over {k!(n-1)!}}={{n+k-1} \choose {k}}={{n+k-1} \choose {n-1}}}
Ekzemple, se estas *n=10* specoj de eroj (havatas multaj eroj de ĉiu speco) kaj de ili necesas preni *k=3* erojn (inter ili povas esti prenitaj kelkaj la samaj) do estas (10 + 3 − 1)! / 3!(10 − 1)! = 220 manieroj fari ĉi tion.

Vidu ankaŭ
----------

* Permuto
* Multaro

* Kategorio Kombinaĵo (kombinatoriko) en la Vikimedia Komunejo (Multrimedaj datumoj)
**Kolos VASZARY** [koloŝ vasari], laŭ hungarlingve kutima nomordo **Vaszary Kolos** aŭ pli komplete *Vaszary Kolos Ferenc* estis hungara pastro, ĉefabato, ĉefepiskopo, kardinalo, primaso, instruisto, historiisto, membro (direktora en 1894) de Hungara Scienca Akademio. Lia nobela antaŭnomo estis '**.**

Kolos Vaszary
Kolos Vaszary en 1900
Kolos Vaszary  naskiĝis la 12-an de februaro 1832 en Keszthely. Li mortis la 3-an de septembro 1915 en Balatonfüred.

Biografio
---------

Kolos Vaszary frekventis mezlernejon en sia naskiĝurbo, poste li aliĝis al benediktanoj kaj li lernis teologion en Pannonhalma. Inter 1854-1856 li instruis en Komárom. En 1855 li pastriĝis, sed li daŭris la instruadon en Pápa, poste en Esztergom. Ekde 1869 li estis direktoro de gimnazio en Győr. En 1885 li estis elektita ĉefabato de Pannonhalma. En tiu periodo li establis diversajn ekleziajn kaj pedagogiajn konstruaĵojn. En 1891 li estis elektita primaso, tiutempe li fondis hospitalon kaj strebis por ponto en Esztergom. Depost 1912 li rezignis kaj okupiĝis nur pri la historio. Li ricevis premiojn inter 1884-1892.

Elektitaj publikaĵoj
--------------------

* *Történelem rövid vázlatban, alsóbb osztályok számára* (1869) - historia lernolibro plurfoje eldonita
* *Történelmi atlasz* (Historia atlaso), (1873)
* *Adatok az 1825-iki országgyűlés történetéhez* (Datenoj al historio de la parlamentaj kunsidoj okazintaj en 1825), (1883)
* *Történelmi életrajzok* (Historiaj biografioj), (1892), kun bildoj de János Vaszary
* *Vaszary Kolos beszédei* (Paroladoj de Kolos Vaszary), (1909)

Memorigiloj
-----------

* strateto en Balatonfüred
* strato en Keszthely
* malsanulejo en Esztergom

Fontoj
------

* hungarlingva biografio (la teksto estas legebla maldekstre post klako al litero V kaj serĉante ĝin el la aboco-listo)
* hungarlingva biografio
* hungarlingva biografio kun foto (la teksto estas legebla pli malsupre)
* hungarlingva biografio

* Kategorio Kolos Vaszary en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 470181
* GND: 174004435
* LCCN: no2014121117
* VIAF: 89444909
* ISNI: 0000 0001 0923 2164
* SUDOC: 189002700
* BNF: 12689529d
 |
Kemia kompono de la Kolorigilo Flava 2G.
**Kolorigilo** estas ĝenerala termino uzata por ajna kemia substanco kiu estas kapabla havigi tinkturojn, uzataj por doni koloron al produktoj de la tekstila, kosmetika kaj nutra industrioj.

La kolorigiloj estis uzitaj ekde la pratempoj. En la prahistorio jam oni uzis diversajn materiojn de vegetala (ekzemple de juglando) kaj animala (ekzemple graso kaj sango) devenoj, same kiel de diversaj mineraloj.

En kemio, estas nomata "kolorigilo" ĉiu substanco kapabla absorbi determinitajn ondolongojn de la spektro de lumo. Temas pri substancoj kiuj fiksiĝas en aliaj havigante al ili koloron stabile antaŭ fizikaj aŭ kemiaj faktoroj kiel la lumo kaj oksidantaj agenteoj. Por ke kolorigilo funkciu devas havi en sia kemia strukturo determinatajn funkciajn grupojn, nome "kromoforoj" aŭ "ĥromoforoj", kiuj faras, ke la molekulo absorbu en la videbla regiono de la elektromagneta spektro. "Aŭksokromo" (laŭvorte "kolorpliigo") konsistas en grupo pozitive ŝarĝita kiu intensigas substancon aŭ kromoforon en la sintezo de kolorigiloj.

Natura kolorigilo aŭ *natura tinkturo* estas terminoj kiuj referencas al kolorigiloj aŭ tinkturoj derivitaj de plantoj, senvertebruloj aŭ mineraloj. La plej parto de la naturaj kolorigiloj estas vegetalaj kolorigiloj devenaj de plantoj (radikoj, beroj, arboŝeloj, folioj kaj ligno), kaj aliaj organikaj fontoj kiel, por ekzemplo, fungoj kaj likenoj.

Kelkaj katalogitaj industriaj kolorigiloj
-----------------------------------------

Refreŝigaĵo estas nutraĵoj el plej kolorigitaj en la industrio.
* E100i - Kurkumino
* E100ii - Kurkumo
* E101 kaj E101a - Riboflavino
* E120 - Karmino
* E140 - Klorofiloj
* E153 - Lignokarbo
* E160 - Karotenoidoj
* E160b - Biksino
* E160d - Likopeno
* E161 - Ksantofiloj
* E161b - Luteino
* E161g - Kantaksantino
* E161h - Zeaksantino
* E161j - Astaksantino
* E163 - Antocianinoj
* E170 - Kalcia karbonato
* E171 - Titana dioksido

Vidu ankaŭ
----------

* Farbo
* Pigmento
* Tinkturo

Notoj
-----

1. ↑   «Des couleurs et des médicaments». Arkivita el la originalo la 22an de Aprilo 2019. Konsultita la 18an de Junio 2021.

|  |  |
| --- | --- |
| Bibliotekoj | * PeEnEo: 729040
* GND: 4153714-2
 |
La *Palaco de la nacioj*, sidejo de Unuiĝintaj Nacioj, en Ĝenevo, kaj unu el la lokoj kie la Komitato kunvenas.
La **Komitato pri Homaj Rajtoj de Unuiĝintaj Nacioj** estas konvencia organismo kiu konsistas el sendependaj fakuloj, kiuj kontrolas la plenumon de la Internacia Pakto pri Civilaj kaj Politikaj Rajtoj de la Ŝtatoj kiuj ratifis ĝin. Ĝi kutime kunvenas en tri sesioj jare, en Ĝenevo aŭ en Novjorko. La Komitato estas unu el la sep korpoj establitaj de traktatoj pri homaj rajtoj antaŭenigitaj de la Organizo de Unuiĝintaj Nacioj.

La Komitato pri Homaj Rajtoj ne estu konfuzita kun la Komisiono pri Homaj Rajtoj, agentejo derivita de la Ĉarto de Unuiĝintaj Nacioj, nek kun la Konsilio pri Homaj Rajtoj, kiu anstataŭas ĝin. Dum la Komisiono kaj la Konsilio pri Homaj Rajtoj estas politikaj forumoj, kie ŝtatoj diskutas pri ĉiaj rajtoj rilate al homaj rajtoj, la Komitato estas korpo el spertuloj, kaj ĝia kompetento estas limigita de la Internacia Pakto pri Civilaj kaj Politikaj Rajtoj.

* Kategorio Komitato pri Homaj Rajtoj de Unuiĝintaj Nacioj en la Vikimedia Komunejo (Multrimedaj datumoj)
Komarko de Nájera, nordokcidente de la regiono.
Monaĥejo de Santa María la Real de Nájera.
La **Komarko de Nájera** estas en la nordokcidento de la provinco kaj regiono Rioĥo, (norda Hispanio). Ĝi estas ankaŭ ene de la komarkaro Supra Rioĥo, en la okcidenta triono de la regiono. Ties tradicia ĉefurbo estas Nájera, kiu nomas la komarkon.

Ĝi apartenas al la hidrografia baseno de la rivero Ebro kaj ties ĉefa akso estas la baseno de la rivero Najerilla [naĥeRIlja] en ĝiaj meza kaj fina sektoroj.

La komarko bazas sian ekonomion ĉefe sur la agrikulturo, ĉefe kun vitoj, cerealo (tritiko kaj hordeo) kaj betoj kiel ĉefaj kultivoj. Estas ankaŭ zonoj de makiso en kiu estas arbaroj de kverkoj.

Datumoj
-------

Nombro de municipoj: 25
Areo: 316,06 km²
Loĝantaro (2009): 14 761 loĝantoj
Loĝdenseco: 46,70 loĝ/km²
Latitudo averaĝe: 42º 23' 34" norde
Longitudo averaĝe: 2º 43' 14" okcidente
Altitudo averaĝe: 617,33 msm

Municipoj de la komarko
-----------------------

Alesanco, Alesón, Arenzana de Abajo, Arenzana de Arriba, Azofra, Badarán, Bezares, Bobadilla, Camprovín, Canillas de Río Tuerto, Cañas, Cárdenas, Castroviejo, Cordovín, Hormilla, Hormilleja, Huércanos, Manjarrés, Nájera, Santa Coloma, Torrecilla sobre Alesanco, Tricio, Uruñuela, Villar de Torre, Villarejo.

Demografio
----------

Demografia distribuado de la municipoj de la komarko de Nájera kun koncentro centre en Nájera.
Orografia mapo de la komarko de Nájera.

| Municipo | Loĝantaro | Areo | Submunicipoj |
| --- | --- | --- | --- |
| Alesanco | 528 | 17,17 |  |
| Alesón | 117 | 6,49 |  |
| Arenzana de Abajo | 243 | 8,39 |  |
| Arenzana de Arriba | 32 | 5,92 |  |
| Azofra | 213 | 11,84 |  |
| Badarán | 555 | 20,69 |  |
| Bezares | 18 | 4,62 |  |
| Bobadilla | 124 | 4,66 |  |
| Camprovín | 155 | 20,45 | Mahave |
| Canillas de Río Tuerto | 40 | 3,6 |  |
| Cañas | 88 | 9,72 |  |
| Cárdenas | 173 | 3,98 |  |
| Castroviejo | 58 | 20,75 |  |
| Cordovín | 174 | 4,6 |  |
| Hormilla | 460 | 15,86 |  |
| Hormilleja | 155 | 7,44 |  |
| Huércanos | 857 | 21,48 |  |
| Manjarrés | 115 | 6,16 |  |
| Nájera | 8268 | 37,44 |  |
| Santa Coloma | 112 | 20,24 |  |
| Torrecilla sobre Alesanco | 35 | 4,36 |  |
| Tricio | 388 | 6,35 |  |
| Uruñuela | 974 | 10,51 | Somalo |
| Villar de Torre | 210 | 11,99 |  |
| Villarejo | 29 | 6,38 |  |

La loĝlokoj de la komarko de Nájera suferis fortan elmigradon dum la 1960-aj kaj 1970-aj jaroj, sed spite tion la komarko ne suferis troan malpliigon pro la granda kresko de la municipo Nájera. Aktuale Nájera enhavas pli ol la duono de la komarka loĝantaro, dum la cetero de la municipoj de la komarko estas malgrandaj loĝlokoj de inter 100 kaj 500 loĝantoj.

Krom Nájera ankaŭ aliaj municipoj kreskiĝis pro la industrio de meblo, la vinproduktado kaj la konstruado, kiel Huércanos, Uruñuela kaj Alesanco. Dume la zonoj de la supra Yalde kaj de la supra Cárdenas suferis grandan senloĝigadon kun municipoj sub la 50 loĝantoj.

Vidu ankaŭ
----------

* Komarkoj de Rioĥo

Notoj
-----


* Kategorio Komarko de Nájera en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 795794
 |
La **Komuna Sekureca kaj Defenda Politiko** (KSDP) estas integrita parto de la Komuna ekstera kaj sekureca politiko (KESP) de la Eŭropa Unio (EU). La KSDP estas novtipa instrumento, multe pli ĝenerala ol defenda alianco, kaj eble ambicia ĉar ĝi celas la progreseman difinon de komuna defenda politiko por la Unio. Ĝia ĉefa celo estas provizi al la Unio operacian kapablon, fidante je civilaj kaj armeaj rimedoj, kiuj povas esti deplojitaj ekster la Unio por certigi la konservadon de paco, la preventadon de konfliktoj kaj la plifortigon de internacia sekureco, konforme al la principoj de la Ĉarto de Unuiĝintaj Nacioj. La KSDP celas plifortigi la rolon de EU en internacia kriz-administrado, en komplementa kaj kunordigita maniero kun NATO.

La Traktato de Lisbono subskribita la 13-an de decembro 2007 establas la KSDP kiu transprenas de la Eŭropa Sekureco kaj Defenda Politiko (ESDP) efektivigita ekde la fruaj 2000-aj jaroj surbaze de la Traktato de Nico. La nova traktato skizas la kadron por EU-civilmisioj kaj armeaj operacioj eksterlande, kaj ankaŭ provizas la progreseman difinon de komuna defendpolitiko por la Unio. Decidoj rilataj al la KSDP estas adoptitaj fare de la Eŭropa Konsilio kaj la Konsilio de la Eŭropa Unio unuanime, krom esceptoj. La Alta Reprezentanto por la komuna ekstera kaj sekureca politiko de la Eŭropa Unio respondecas pri proponado kaj efektivigo de decidoj koncerne de la KSDP. Ĝi havas aŭtoritaton super la strukturoj respondecaj pri la eksteraj rilatoj de la Unio, ĉefe la Eŭropa Servo por Ekstera Agado.

Por la funkcia plenumo de la misioj deciditaj en la kadro de la KSDP, la civilaj kaj armeaj kapabloj necesaj estas disponigitaj fare de la EU-Membro-Ŝtatoj. Ĉiu membroŝtato restas suverena por difini kaj efektivigi sian nacian sekurecon kaj defendan politikon, konforme al siaj internaciaj interkonsentoj.

* Kategorio Komuna Sekureca kaj Defenda Politiko de Eŭropa Unio en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 773060
* GND: 4683478-3
* VIAF: 267321092
* NKC: mzk2009483102
 |
Kolombangara el spaco (falsa koloraro). Monto Veve estas klare videbla.
Novgeorgia Insularo kun Kolombangara centrelive.
**Kolombangara** (foje literumita *Kulambangara* kaj Kolombangaro en Esperanto) estas insulo de la arkipelago Novgeorgia Insularo de la Salomonoj en sudokcidenta Pacifika Oceano. La nomo estas el loka lingvo, iela traduko estus "Sinjoro Akvo" rilate al proksimume 80 riveroj kaj rojoj fluantaj trae.

Geografio
---------

Ĝi estas preskaŭ perfekte rondoforma kaj ĉirkaŭ 15 km longa, nome stratovulkano kiu atingas alton de 1770 m ĉe Monto Veve. La insulo formas parton de la suda limo de la Novgeorgia Markolo; nordokcidente la Golfo Vella separas ĝin el Vella Lavella kaj Gizo, dum sudoriente Novgeorgio kuŝas tra la Golfo Kula. Okcidente-sudokcidente de Kolombangara estas la insulo Ghizo, kie estas la okcidenta provinca ĉefurbo nome Gizo.

Kolombangara estas tre arbara, kun malmultaj loĝantoj. Kolombangara havas du elstarajn setlejojn, nome Ringgi kaj Mongga, la unua pli granda. Plej grava industrio en la insulo estas lignoproduktado, ĉefe ĉe Poitete.

Vidu ankaŭ
----------

* Batalo de Kolombangara

Eksteraj ligiloj
----------------

* Kategorio Kolombangara en la Vikimedia Komunejo (Multrimedaj datumoj)

* Pacificwrecks: Kolombangara, milita historio

Koordinatoj: 7° 58′ S 157° 04′ O﻿ / ﻿7.967 °S, 157.067 °O﻿ / -7.967; 157.067 (mapo)
**Kastelo Hoensbroek** [Hunsbruk] estas unu el la plej grandaj kasteloj de Nederlando. La plej malnova parto de la kastelo, speciale la alta ronda turo, datiĝas de ĉ. 1360, kiam Herman Hoen alikonstruis ĝin. Sed estis en ĉi tiu marĉo jam en 1225 antaŭvenanto, tielnomata holmo-burgo. En 1250 sur la loko de la hodiaŭa kastelo plifortigita domo estis konstruita. Pro la por Brabanto tre strategia situo ĉe la gravaj komercaj itineroj al Maastricht, Akeno kaj Kolonjo, la kastelo estis, en sinsekvaj fazoj, pligrandigita ĝi la plej granda burgo inter Mozo kaj Rejno. Ĝi enhavas 67 salonojn, ĉambrojn kaj kamerojn.

Fronto de Kastelo Hoensbroek.
Postaĵo de Kastelo Hoensbroek.
Kastelo Hoensbroek en la vintro de 2009.
La ĉefkonstruaĵo de Kastelo Hoensbroek kun maldekstre la ponto al la ĉefenirejo.

Eksteraj ligiloj
----------------

* Kastelo Hoensbroek (nederlande)
* Kastelo Hoensbroek en Kasteloj en Nederlando Arkivigite je 2012-03-24 per la retarkivo Wayback Machine angle

* Kastelo Hoensbroek en la Vikimedia Komunejo (Multrimedaj datumoj)
* Kategorio Kastelo Hoensbroek en la Vikimedia Komunejo (Multrimedaj datumoj)

Geografia pozicio:
(50° 55′ 1″ N; 5° 55′ 5″ E Mapo)
**Robert KVASNAK** (kutime Robb; kun akcentoj Kvašňák) naskiĝis la 27an de aprilo de 1947 en Vaŝingtono, la ĉefurbo de Usono; li mortis la 13an de februaro de 2022. Li studis en Frankfurto-ĉe-Majno kaj je la instigoj de la membroj de ROMOLO (Rhein-Main-Ligo Esperantista), aparte de Gernot Ritterspach kaj Elfriede Kruse, li akceptis dum tempo la prezidantecon de la grupo kiu tiam renkontiĝis en *Haus Dornbusch*.

Robert Kvasnak poste forlasis Germanion por helpi al siaj malsanaj gepatroj en Florido, Usono; tie li doktoriĝis en la temo Dua-Lingvo-Akirado en la fako de pedagogio en decembro de 2007. Ekde januaro 2008 li instruis ĉe Florida Atlantika Universitato pri la akirado de la angla kiel dua lingvo sed ankaŭ pri la instruado de fremdaj lingvoj kaj pri la konceptoj de edukado tra la tuta mondo. En marto de 2013 intertempa fakejestrino, kiu ankaŭ estis ministrino en protestanta preĝejo, maldungis lin pro lia samseksemo. Robert Kvasnak tiam komencis kursojn por helpi senpage oldulojn kaj vidinte la malbonajn manĝaĵojn en multaj hejmoj por olduloj, li komencis studi kuirarton ĉe la Sheridon Teknika Centro. Post la diplomiĝo tie li ŝatus labori por plibonigi la allogon de la manĝoj por olduloj, do ne nur ke la manĝaĵoj estu sanaj sed ankaŭ belaspektaj kaj en kvantoj kiuj instigos la homojn aĝajn manĝi (kaj ĝui la manĝaĵojn) sane.

|  |  |
| --- | --- |
| Bibliotekoj | * PeEnEo: 462254
 |